**Mandat for samarbeidsutvalget Rådgivende medisinskfaglig utvalg (RMU)**

**Bakgrunn**

Overordnet samarbeidsavtale mellom Vestre Viken og kommunene i Vestre Viken helseområde har som formål å bidra til systematisk samarbeid for at helsetjenester i Vestre Viken helseområde skal være av høy kvalitet og fremstå helhetlig. Helsetjenesten skal sette pasienten i sentrum og ivareta samfunnets ressurser på en god måte.

**Formål**

Samarbeidsutvalget RMU er organisert under LSU Drammen og skal gjennom systematisk rådgivning bidra til samarbeid, kommunikasjon og informasjon mellom kommunehelsetjenesten, inkludert fastlegetjenesten, Klinikk Drammen sykehus og Klinikk psykisk helse og rus innen medisinskfaglige spørsmål. Vi skal sammen skape pasientens helsetjeneste og medvirke til at behandlingstilbud og oppfølging fremstår likeverdig i hele helseområdet, faglig og pasientopplevd.

**Mandat for samarbeidsutvalget RMU**

Utvalget skal være et saksforberedende, rådgivende organ for LSU Drammen innen følgende områder for alle aldersgrupper:

* Bidra til kvalitetssikring av overganger mellom tjenestenivåene knyttet til medisinsk behandling og dokumentasjon.
* Bidra til utarbeidelse og implementering av pasientforløp
* Bidra til gjensidig kompetanseutvikling, dele fagkunnskap og forståelse for pasientenes samlede behov for helsetjenester
* Bidra til dialog om etiske problemstillinger
* Bidra til god og målrettet samhandling, medvirke til god prioritering og motvirke overforbruk av tjenester.
* Bidra til utvikling med fokus på innovasjon, digitalisering, sentrale føringer, avtaler og lokale handlings- og utviklingsplaner.
* Identifisere og kartlegge medisinskfaglige samhandlingsutfordringer og fremme «forslag om vedtak» for LSU.
* Gjøre vurderinger i saker som angår endringer i ansvars og oppgavefordelingen i samarbeidet mellom primær og spesialisthelsetjenesten og fremme forslag om vedtak for LSU.

**Sammensetning**

* 2 Fastlegerepresentanter
* 2 Kommuneoverleger
* 1 Medisinskfaglig ansvarlig lege ved legevakt
* 1 Sykehjemsoverlege
* Overlege ved akuttmottak Drammen sykehus
* 1-2 Overlege ved medisinsk avdeling Drammen sykehus
* Overlege ved NRH
* Overlege for Drammen DPS
* Overlege ved Blakstad Sykehus
* Leder av PKO Drammen sykehus

Medisinskfaglige ansvarlige fra andre avdelinger og virksomheter innkalles på aktuelle tema.

Deltagerne må stille med stedfortreder ved fravær.

Det må sikres kontinuitet i representasjon ved å unngå at alle representantene skiftes samtidig.

**Brukermedvirkning/pasientens helsetjeneste vil bli ivaretatt gjennom:**

* Etablering av referansegrupper knyttet til enkelte prosjekter
* Brukerrepresentanter fra brukerutvalg i Vestre Viken og i kommunene på sak
* Ungdomsrådet i saker knyttet til barn/ungdom.

**Arbeidsform**

* RMU ledes vekselsvis av kommuneoverlege og lege fra spesialisthelsetjenesten. Bytte følger ledelse av LSU Drammen.
* RMU rapporterer til LSU Drammen.
* RMUskal ha minst 4 møter pr år i forkant av LSU møtene.
* Leder av RMU legger frem aktuelle saker for LSU Drammen
* Der det er nødvendig kan RMU opprette egne arbeidsgrupper.

Medlemmenes utgifter refunderes etter gjeldene avtaler av de instanser medlemmene representerer.

Vedtatt LSU Drammen: 29.9.2023